Source: https://birosag.hu/hirek/kategoria/ugyfeleknek/megujult-digitalis-birosag-aloldal
Timestamp: 2020-06-07 02:20:07
Document Index: 23589099

Matched Legal Cases: ['Bíróság ', 'Bíróság ', 'Bíróság ', 'bíróság ', 'Bíróság ', 'Bíróság ', 'Bíróság ', 'Bíróság ']

Megújult a Digitális Bíróság aloldal | Magyarország Bíróságai
Megújult a Digitális Bíróság aloldal
2019.03.18. - 14:09
Magyarország bíróságainak weboldaláról elérhető Digitális Bíróság aloldal megújult és folyamatosan bővülő tartalommal kalauzolja az ügyfeleket a bíróságokat érintő elektronikus fejlesztések és elektronikus ügyintézési szolgáltatások világában.
A 2018. január 01-jén vagy azt követően indult bírósági eljárások vonatkozásában az E-PER 2018 aloldal tartalmazza – többek közt - a beadványok benyújtásának folyamatát ismertető tájékoztatót, az egyes célcsoportok részére készített segédleteket, a beadványok benyújtását követő értesítésekkel és az illetékfizetéssel kapcsolatos tudnivalókat.
A Kényelmi szolgáltatások aloldalon érhetők el azok az elektronikus ügyintézési szolgáltatások, melyek az ügyfelek gyorsabb, olcsóbb, tértől és időtől független, online ügyintézését biztosítják:
az E-panasz, melynek segítségével az ügyfelek az igazgatási panaszaikat a nap 24 órájában, a hét minden napján elektronikus úton is benyújthatják,
a Bírósági Elektronikus Tájékoztató és Figyelmeztető Rendszer, melynek igénybevételével a regisztráló ügyfelek, jogi képviselők betekinthetnek az ügy alapadataiba, SMS és e-mail üzenetben tájékoztatást kaphatnak a fontosabb eljárási cselekményekről,
az Eljárási Időtartam Kalkulátor, melynek segítségével megtekinthetik, hogy egyes ügytípusokat adott bíróság átlagosan mennyi idő alatt intéz el, s ezáltal döntésük alapján a per időszerűbb lefolytatását biztosító illetékes bíróságon indíthatnak pert,
a Bírósági Fizetési Portál, mely a bírósági eljárásokhoz kapcsolódó elektronikus fizetési kötelezettségek teljesítését biztosítja.
Az E Akta (Digitális Bíróság projekt) aloldal a projekt célját, fejlesztési területeit mutatja be, lényege a jelenlegi papír alapú iratok elektronizálása, az E Akta kialakítása.
A Via Video projekt aloldal az országos szintű távmeghallgatás és tárgyalótermi kép- és hangrögzítés bevezetésével kapcsolatos információkat, híreket tartalmazza, míg a Beszédfelismerő és -leíró szoftverek aloldalon e szoftverek bírósági alkalmazhatóságáról kaphat tájékoztatást az olvasó.
A Videótár és a Hírek rovat összefoglalóan tartalmazza valamennyi digitális fejlesztést érintő audiovizuális anyagot és tájékoztatást.
Digitális Bíróság aloldal
Bírósági Elektronikus Tájékoztató és Figyelmeztető Rendszer
Eljárási Időtartam Kalkulátor
Digitális Bíróság Videótár
Digitális Bíróság Hírek